2 priedas. Pirkimo sutarties projektas

**Pirkimo sutartis [CPO pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinamas – Užsakovu), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinamas - Tiekėju),

toliau kartu vadinami Šalimis, vadovaudamiesi dinaminėje pirkimo sistemoje Nr. [.......] įvykusiu spausdinimo įrangos eksploatacinių medžiagų Konkrečiu pirkimu Nr. [........], sudarome šią sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## CPO LT – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai;

## Elektroninis katalogas – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Interneto adresas http://www.cpo.lt;

## Prekė (-ės) – Tiekėjo pagal Pirkimo sutartį tiekiamos prekės.

# Pirkimo sutarties dalykas

## Pirkimo sutartimi Tiekėjas įsipareigoja pagal Užsakovo teikiamus atskirus užsakymus tiekti Pirkimo sutarties priede nurodytas Prekes, o Užsakovas įsipareigoja priimti tinkamai pristatytas Prekes ir sumokėti už jas Pirkimo sutartyje nustatytomis sąlygomis ir tvarka.

# Šalių teisės ir pareigos

## Tiekėjas įsipareigoja:

## pristatyti Prekes per Pirkimo sutartyje nurodytą terminą Užsakovo nurodytu adresu (-ais);

* + 1. užtikrinti, kad tiekiamos Prekės atitiktų visus su jų tiekimu ir kokybe susijusių teisės aktų reikalavimus, būtų kokybiškos ir atitiktų Pirkimo sutarties priede nurodytą Prekių techninę specifikaciją, Prekių gamintojus bei Prekių pavadinimus;
    2. užtikrinti Prekių pasiūlą visą Pirkimo sutarties galiojimo laikotarpį;
    3. sudaryti Užsakovui galimybę pristatytas Prekes patikrinti, įsitikinti jų tinkamumu ir įforminti Prekių priėmimą;
    4. be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;
    5. iš anksto raštu informuoti Užsakovą apie bet kokias aplinkybes, kurios trukdo ar gali sutrukdyti Tiekėjui tiekti Prekes Pirkimo sutartyje nustatytais terminais;
    6. vykdyti kitus Pirkimo sutartyje numatytus Tiekėjo įsipareigojimus.
    7. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.
    8. Užsakovui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo.

## Tiekėjas turi teisę:

* + 1. gauti visą informaciją, reikalingą tinkamam Pirkimo sutarties vykdymui;
    2. sutartinių įsipareigojimų vykdymui pasitelkti šiuos subtiekėjus: [pavadinimas (-ai), kodas (-ai)]. Pirkimo sutartyje nurodyti subtiekėjai gali būti keičiami ar nauji subtiekėjai pasitelkiami Pirkimo sutarties 10.4 punkte nustatyta tvarka;
    3. paprašyti pratęsti Prekių pristatymo terminą, jei atsiranda priežastys, dėl kurių Prekių pristatymas laiku tampa neįmanomas:

3.2.3.1. kai Užsakovas nevykdo savo įsipareigojimų (turinčių įtakos Tiekėjo sutartinių įsipareigojimų vykdymui) pagal Pirkimo sutartį;

3.2.3.2. dėl nenugalimos jėgos (force majeure) aplinkybių.

## Tiekėjas turi visas Pirkimo sutartyje bei Lietuvos Respublikos galiojančiuose teisės aktuose numatytas teises.

## Užsakovas įsipareigoja:

* + 1. sudaryti visas būtinas sąlygas Tiekėjui tiekti Pirkimo sutartyje nurodytas Prekes, jei tokių sąlygų sudarymas išskirtinai priklauso nuo Užsakovo;
    2. per Pirkimo sutarties galiojimo terminą nupirkti ne mažiau kaip [nuo 50 iki 100] procentų kiekvienos Pirkimo sutarties priede nurodytos Prekės vienetų;
    3. priimdamas Prekes jas patikrinti ir įsitikinti, kad pristatomos Prekės atitinka Pirkimo sutarties reikalavimus;
    4. už tinkamai ir kokybiškai pristatytas Prekes laiku atsiskaityti su Tiekėju Pirkimo sutartyje nustatytomis sąlygomis ir tvarka;
    5. suteikti Tiekėjui visą informaciją ir dokumentus, reikalingus tinkamam Pirkimo sutarties vykdymui;
    6. vykdyti kitus Pirkimo sutartyje nustatytus Užsakovui įsipareigojimus.

## Užsakovas turi teisę:

## nepriimti nekokybiškų Prekių ir/arba Prekių neatitinkančių Pirkimo sutarties priede nurodytų Prekių techninių specifikacijų reikalavimų, arba Prekių pristatytų nesilaikant Pirkimo sutartyje nurodytų reikalavimų;

* + 1. prašyti Tiekėjo pateikti visus Prekių atitikimą Pirkimo sutarties priede nurodytai Prekių techninei specifikacijai pagrindžiančius dokumentus;
    2. įsigyti Pirkimo sutarties priede nenurodytų, tačiau su pirkimo objektu susijusių prekių, neviršijant 10 (dešimt) procentų pradinės Pirkimo sutarties vertės;
    3. pasinaudoti sutarties keitimo galimybe, įskaitant papildomų prekių kiekio įsigijimą pagal Pirkimo sutarties 10.1 papunktį.
    4. prašyti Tiekėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.1.8 ir 3.1.9 reikalavimams.
    5. nustačius, kad Prekės neatitinka Pirkimo sutarties 3.1.8 ir 3.1.9. punktų nuostatų, reikalauti Tiekėjo pakeisti Prekes į atitinkančias.

## Užsakovas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises.

# Prekių užsakymas, pristatymas ir priėmimas

## Atskiri Prekių užsakymai pateikiami Šalims priimtinu būdu (el. paštu, elektronine užsakymo sistema). Atskirame Prekių užsakyme turi būti nurodomas užsakomų Prekių kiekis ir Pirkimo sutartyje numatytas pristatymo vietos adresas (-ai).

## Prekių pristatymo terminas: [pristatymo terminas] darbo dienų nuo atskiro užsakymo pateikimo dienos, kai atskiro užsakymo vertė su PVM mažesnė kaip 145 (šimtas keturiasdešimt penki) eurai, ir [pristatymo terminas] darbo dienų nuo atskiro užsakymo pateikimo dienos, kai atskiro užsakymo vertė su PVM didesnė kaip 145 (šimtas keturiasdešimt penki) eurai.

## Prekių pristatymo vieta: [Prekių pristatymo adresas (-ai)].

## Tiekėjas pristato Prekes Užsakovui pagal tarptautinių prekybos sutarčių sąlygas „Incoterms“. Pristatymo sąlygos – DDP (pristatyta, muitas sumokėtas).

## Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Tiekėjui.

## Tiekėjas pasirūpina, kad Prekės būtų pristatytos į priėmimo vietą, suderinus su Užsakovu, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą.

## Tiekėjas pristato naujas, nenaudotas, neturinčias paslėptų trūkumų bei defektų Prekes, nepažeistoje gamintojo pakuotėje.

## Pristatomos Prekės privalo atitikti Pirkimo sutarties priede nurodytos Prekių techninės specifikacijos reikalavimus.

## Užsakovas pasirašo priėmimo-perdavimo aktą (ar kitą lygiavertį dokumentą), jei Prekės atitinka Pirkimo sutarties reikalavimus ir yra tinkamai pristatytos. Užsakovas pasirašydamas priėmimo-perdavimo aktą (ar kitą lygiavertį dokumentą) garantuoja, kad priima tinkamą Prekių kiekį ir Prekės atitinka Pirkimo sutarties priede nustatytas technines specifikacijas, Prekių gamintojus bei Prekių pavadinimus.

## Po priėmimo-perdavimo akto (ar kito lygiaverčio dokumento) pasirašymo Prekių atsitiktinio praradimo rizika tenka Užsakovui. Priėmimo-perdavimo akto (ar kito lygiaverčio dokumento) pasirašymo (kai jis pasirašytas abiejų Šalių) momentas laikomas Prekės pristatymo momentu.

## Jei atsirado priežastys, nepriklausančios nuo Tiekėjo, kurių jis neturėjo ir negalėjo numatyti, ir dėl kurių Prekių pristatymas laiku tampa neįmanomas, Tiekėjas nedelsdamas, tačiau ne vėliau kaip per 2 (dvi) darbo dienas nuo minėtos aplinkybės atsiradimo dienos, kreipiasi į Užsakovą, pateikdamas motyvuotą prašymą dėl Prekių pristatymo termino pratęsimo. Per 2 (dvi) darbo dienas nuo šiame punkte nurodyto pranešimo gavimo dienos Užsakovas raštu išreiškia sutikimą pratęsti Prekių pristatymo terminą arba informuoja Tiekėją, kad šis terminas nebus pratęstas.

# Kaina ir atsiskaitymo sąlygos

## Pirkimo sutartis yra fiksuoto įkainio sutartis, kurios pradinė Pirkimo sutarties vertė yra nurodyta Pirkimo sutarties priede ir yra lygi Pirkimo sutarties priede nurodytų Prekių kiekių ir Tiekėjo pasiūlytų šių Prekių kainų sandaugų sumai.

## Į Prekių kainą yra įskaičiuotos visos su Prekių tiekimu susijusios išlaidos ir mokesčiai.

## Už tinkamai ir faktiškai pristatytas Prekes Užsakovas atsiskaito ne vėliau kaip per [apmokėjimo terminas] nuo sąskaitos pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų Šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų Šalių vėlavimą.

5.4. Prekių įkainiai keičiami pasikeitus pridėtinės vertės mokesčio (toliau ‒ PVM) tarifui. Prekių įkainių perskaičiavimas įforminamas Sutarties šalių pasirašomu dvišaliu susitarimu, kuriame užfiksuojami perskaičiuoti įkainiai, ir kuris tampa neatskiriama šios Sutarties dalimi. Pakeitus Prekių įkainius atitinkamai pakeičiama ir Pradinė Pirkimo sutarties vertė.

5.5. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos, jeigu Importuotų prekių kainų pokytis (k), apskaičiuotas kaip nustatyta 5.8 punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

5.6. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

5.7. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

5.8. Nauji įkainiai apskaičiuojami pagal formulę:

A1=A+(k/100×A), kur

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (Kompiuteriniai, elektroniniai ir optiniai gaminiai) apskaičiuotas Importuotų prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.)kur

Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas importuotų prekių indeksas (Kompiuteriniai, elektroniniai ir optiniai gaminiai).

Ind(pradžia) – laikotarpio pradžios datos (mėnesio) importuotų prekių indeksas (Kompiuteriniai, elektroniniai ir optiniai gaminiai) Pirmojo perskaičiavimo atveju laikotarpio pradžia (mėnuo) yra Konkurso, kurio pagrindu sudaryta ši Pirkimo sutartis mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.9. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų (perkančioji organizacija įrašo tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.

5.10. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

5.11. Prekių įkainiai laikomi perskaičiuoti, kai Šalys pasirašo susitarimą dėl jų perskaičiavimo.

## Už Pirkimo sutarties priede nenurodytas, tačiau su pirkimo objektu susijusias prekes bus apmokėta ne didesnėmis nei šių Prekių atskiro užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.

## Atsiskaitymo valiuta – eurai. Pasikeitus oficialiai Lietuvos Respublikos valiutai, atsiskaitymai vykdomi apmokėjimo dienos kursu oficialia valiuta.

## Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

## Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

* + 1. Subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Subtiekimo sutartis turi būti sudaryta ne vėliau kaip iki Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
    2. Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų sumų.
    3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.
    4. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą;
    5. Atsiskaitymai su subtiekėju atliekami trišalėje sutartyje nustatyta tvarka ir įkainiais, bet ne didesniais nei nustatyta Pirkimo sutartyje;
    6. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti Prekių kiekiai/mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

# Garantinio aptarnavimo sąlygos

## Tiekėjas įsipareigoja visoms pristatytoms Prekėms suteikti originalios įrangos gamintojo nustatytą garantiją. Tiekėjas privalo savo sąskaita pašalinti visus garantinio termino metu pastebėtus Prekių defektus ar įvykusius gedimus, kurie atsirado ne dėl Užsakovo kaltės. Šio laikotarpio metu Tiekėjas privalo kompensuoti Užsakovo patirtas išlaidas dėl netinkamos kokybės Prekių (atsiradusių įrangos, kurioje naudotos Prekės gedimų šalinimo, ekspertų, nustatant Prekių trūkumus paslaugų ar analogiškas išlaidas).

## Garantinis terminas visoms pakeistoms ar sutaisytoms dalims vėl pradedamas skaičiuoti nuo tinkamai sutaisytų ar pakeistų Prekių (ar jų dalių) perdavimo Užsakovui dienos.

## Garantinis terminas pratęsiamas tokiam laikotarpiui, kurį Užsakovas negalėjo Prekių naudoti dėl trūkumų. Šis laikotarpis pradedamas skaičiuoti nuo Užsakovo raštiško pranešimo apie pastebėtus Prekių defektus ar įvykusius gedimus dienos. Prekės funkcionalumo atstatymo laikotarpiu Tiekėjas privalo pakeisti sugedusią Prekę kita, ne prastesnių techninių parametrų Preke Užsakovo įrangos, kurioje naudojama Prekė, funkcionalumui užtikrinti.

## Jei defektai išaiškėja arba gedimai įvyksta garantinio laikotarpio metu, Užsakovas raštu įspėja apie tai Tiekėją. Jei Tiekėjas nepašalina defekto ar gedimo per įspėjime nurodytą protingą terminą, tačiau ne ilgesnį nei Prekių pristatymo terminas, Užsakovas turi teisę savo ar trečiųjų asmenų jėgomis atlikti šį darbą Tiekėjo atsakomybe ir jo sąskaita.

# Atsakomybė

## Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## Pirkimo sutartį nutraukus dėl Tiekėjo kaltės Užsakovas gali:

## 7.2.1. Reikalauti sumokėti baudą, lygią 10 % pradinės Pirkimo sutarties vertės (kai netaikomos papildomos Pirkimo sutarties įvykdymo užtikrinimo priemonės);

## 7.2.2. Pasinaudoti pateiktu Pirkimo sutarties įvykdymo užtikrinimu, reikalaujant užtikrinimą išdavusio asmens sumokėti Pirkimo sutarties įvykdymo užtikrinime numatytą sumą.

## Tiekėjui vykdant atskirą užsakymą ir nepristačius originalių prekių ar pristačius ne visas užsakyme nurodytas Prekes, nekokybiškas ir/arba neatitinkančias Pirkimo sutarties priede nurodytų Prekių techninių specifikacijų reikalavimų, Prekių gamintojų ar Prekių pavadinimų Prekes (toliau – nepristatymas) Tiekėjas už nepristatymą privalo Užsakovui sumokėti baudą lygią 20 (dvidešimt) % nuo atskiro užsakymo vertės, bet ne mažiau nei 60 (šešiasdešimt) eurų.

## Jei TIEKĖJAS ne dėl UŽSAKOVO kaltės vėluoja pristatyti visas ar kai kurias Prekes iki numatyto termino, TIEKĖJAS įsipareigoja UŽSAKOVUI mokėti 0,05 procentų dydžio delspinigius nuo nepristatytų Prekių kainos už kiekvieną termino praleidimo dieną.

## Pirkimo sutarties 7.3 ir 7.4 punktuose nurodytos baudos mokėjimas neatleidžia Tiekėjo nuo pareigos įvykdyti Pirkimo sutarties 3.1.1-3.1.2 punktuose numatytų pareigų.

## Tiekėjui vykdant atskirą užsakymą ir nepristačius prekių ar pristačius ne visas užsakyme nurodytas Prekes, nekokybiškas ir/arba neatitinkančias Pirkimo sutarties priede nurodytų Prekių techninių specifikacijų reikalavimų, Prekių gamintojų ar Prekių pavadinimų Prekes antrą kartą, tai yra laikoma esminiu Pirkimo sutarties pažeidimu ir tokiu atveju, Užsakovas, įspėjęs Tiekėją prieš 10 kalendorinių dienų, turi teisę nutraukti Pirkimo sutartį su Tiekėju dėl esminio Pirkimo sutarties pažeidimo.

## Pirkimo sutarties nutraukimas nepanaikina teisės reikalauti sumokėti baudas, numatytas Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.

## Užsakovas turi teisę priskaičiuotų netesybų suma mažinti savo piniginę prievolę Tiekėjui.

## Pirkimo sutarties 3.4.4 punkte nurodyto Užsakovo įsipareigojimo nevykdymas laikomas esminiu Pirkimo sutarties pažeidimu.

## Užsakovui neįvykdžius pareigos per Pirkimo sutarties galiojimo terminą nupirkti ne mažiau kaip [nuo 50 iki 100] procentų kiekvienos Pirkimo sutarties priede nurodytos Prekės vienetų ir Šalims nepratęsus Pirkimo sutarties galiojimo, Užsakovas sumoka 10 (dešimties) procentų nuo nenupirktų Prekių vertės dydžio baudą.

## Jei ne dėl Tiekėjo kaltės Užsakovas sutartyje nustatytais terminais nesumoka už tinkamai pristatytas tinkamas Prekes pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos apmokėjimo termino praleidimo dieną.

## Pirkimo sutartį nutraukus dėl Užsakovo sutartinių įsipareigojimų nevykdymo, Tiekėjas gali reikalauti iš Užsakovo gražinti perduotas Prekes ir atlyginti dėl to patirtus nuostolius.

# Nenugalimos jėgos (force majeure) aplinkybės

## Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarčiai taikytina teisė ir ginčų sprendimas

## Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# Pirkimo sutarties pakeitimai

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama, kai Užsakovui atsiranda poreikis įsigyti Pirkimo sutarties priede nurodytų Prekių papildomą kiekį neviršijant 10 (dešimt) procentų pradinės Pirkimo sutarties vertės. Už papildomai įsigyjamas Pirkimo sutarties priede nurodytas Prekes bus apmokėta pagal šiame priede nurodytas Prekių kainas.

## Pirkimo sutarties sąlygos Pirkimo sutarties galiojimo laikotarpiu gali būti keičiamos šioje sutartyje nustatytomis sąlygomis ir tvarka:

## 10.2.1. Pirkimo sutartyje numatyti Prekių pristatymo terminai keičiami Pirkimo sutarties 4.11 punkte numatyta tvarka;

## 10.2.2. Pirkimo sutartyje numatytos Prekių kainos ir Pirkimo sutarties kaina keičiami sutarties 5.5 punkte numatyta tvarka;

## Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimo sutartyje.

## Pirkimo sutarties vykdymo metu, jei Prekės gamintojas Pirkimo sutarties priede nurodytos Prekės nebegamina, Tiekėjas gali pristatyti to paties gamintojo kitą prekę, atitinkančią Pirkimo sutarties priede Prekei nustatytą techninę specifikaciją, arba geresnės techninės specifikacijos to paties gamintojo Prekę, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Pirkimo sutarties priede nurodytos Prekės.

## Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus Tiekėjas turi informuoti Užsakovą raštu nurodant subtiekėjo keitimo priežastis ir gauti Užsakovo rašytinį sutikimą.

## Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

## Visi Pirkimo sutarties pakeitimai įforminami atskiru rašytiniu Šalių sutarimu.

## Pirkimo sutarties vykdymo metu Prekės gali būti keičiamos, Užsakovui pareikalavus, kad Prekės/Paslaugos atitiktų Pirkimo sutarties 3.1.8 ir 3.1.9 reikalavimus

# Pirkimo sutarties galiojimas

## Pirkimo sutartis įsigalioja ją pasirašius abiem Pirkimo sutarties Šalims ir Tiekėjui pateikus galiojantį Pirkimo sutarties įvykdymo užtikrinimą (jei taikoma).

## Pirkimo sutartis galioja kol Užsakovas nuperka 100 procentų kiekvienos Pirkimo sutarties priede nurodytos prekės vienetų, bet ne ilgiau nei [Užsakovo pasirinkta Pirkimo sutarties galiojimo trukmė mėnesiais] mėnesių nuo Pirkimo sutarties įsigaliojimo dienos.

## Užsakovui Pirkimo sutarties galiojimo metu nenupirkus 100 procentų bent vienos Pirkimo sutarties priede nurodytos prekės vienetų, Pirkimo sutartis abipusiu Šalių sutarimu gali būti pratęsiama ne ilgesniems kaip 6 (šešių) mėnesių laikotarpiams iki Užsakovas nupirks 100 procentų kiekvienos Pirkimo sutarties priede nurodytos Prekės vienetų. Bendra Pirkimo sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## Pirkimo sutartis gali būti nutraukta abipusiu Šalių susitarimu.

## Užsakovas ir Tiekėjas turi teisę, įspėjęs kitą Šalį prieš 10 (dešimt) kalendorinių dienų, vienašališkai nutraukti Pirkimo sutartį dėl esminio jos pažeidimo. Nutraukus Pirkimo sutartį dėl Tiekėjo esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## Užsakovas turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:

11.6.1. Tiekėjui iškeliama bankroto byla;

11.6.2. kai Tiekėjas nesilaiko Pirkimo sutarties 10.4 ir 10.5 punktuose nustatytos subtiekėjų keitimo tvarkos.

## Tiekėjas turi teisę raštišku pranešimu nutraukti Pirkimo sutartį įspėjęs Užsakovą prieš 10 (dešimt) kalendorinių dienų, kai Užsakovas daugiau nei 30 (trisdešimt) darbo dienų nevykdo savo sutartinių įsipareigojimų.

## Užsakovas ir Tiekėjas turi teisę, vienašališkai nutraukti Pirkimo sutartį ir kitais, viešuosius pirkimus reglamentuojančių teisės aktų numatytais atvejais.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį, kaip tai numatyta Pirkimo sutarties nuostatose.

## 11.10. Užsakovas turi teisę vienašališkai nutraukti Pirkimo sutartį kitais, Viešųjų pirkimų įstatyme nustatytais, pagrindais.

# Pirkimo sutarties įvykdymo užtikrinimo priemonės

[12.1. Papildomos Pirkimo sutarties įvykdymo užtikrinimo priemonės netaikomos.]

arba

[12.1. [Tiekėjas, kartu su Pirkimo sutartimi privalo pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10 (dešimt) % Pirkimo sutarties kainos. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.

## Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą 12.1 punkte nurodyta tvarka. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

## Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

## Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei 10 (dešimt) % Pirkimo sutarties kainos. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaita pervesta suma yra negrąžinama.

# Baigiamosios nuostatos

## Pirkimo sutartis yra elektroniniu būdu suformuota CPO LT Elektroniniame kataloge remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.

## Pirkimo sutarties priedas Nr. 1 yra neatskiriama sudedamoji Pirkimo sutarties dalis.

## Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

|  |  |  |
| --- | --- | --- |
| Užsakovas |  | Tiekėjas |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už sutarties vykdymą atsakingas asmuo/asmenys:  [Vardas, pavardė, pareigos]  [Tel.] |  | Atsakingas asmuo/asmenys:  [Vardas, pavardė, pareigos]  [Tel.] |
| Už sutarties ir pakeitimų paskelbimą atsakingas asmuo:  [Vardas, pavardė, pareigos]  [Tel.]  Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 1**

|  |  |  |  |  |
| --- | --- | --- | --- | --- |
| **Eil. Nr.** | **Prekės kodas** | **Prekės pavadinimas, identifikaciniai duomenys, aprašymas** | **Maksimalus prekės kiekis, vnt.** | **Prekės vnt. kaina, Eur be PVM** |
| 1. |  | Specifikacija: [Prekės specifikacija iš Elektroninio katalogo] | [Užsakyme nurodytas Prekių kiekis] | [Tiekėjo pasiūlyta Prekės kaina, eurais be PVM] |
| ... |  | ... | ... |  |
| **Suma, Eur be PVM** | | | | [bendra suma eurais] |
| **PVM suma, Eur** | | | | [suma eurais] |
| **Pradinės Pirkimo sutarties vertė, Eur su PVM** | | | | [Prekių kiekių ir Tiekėjo pasiūlytų šių Prekių kainų sandaugų suma, eurais] |

|  |  |  |
| --- | --- | --- |
| Užsakovas |  | Tiekėjas |
| [Pavadinimas]  Atstovaujantis asmuo |  | [Pavadinimas]  Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |